

VLADA REPUBLIKE HRVATSKE

Zagreb, 30. srpnja 2025.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnom proračunu Republike Hrvatske za 2025. godinu radi osiguranja sredstava za sanaciju štete od potresa te za poboljšanje uvjeta života stanovništva na potresom pogođenom području |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2025. donijela

**O D L U K U**

**o preraspodjeli sredstava planiranih u Državnom proračunu Republike Hrvatske za 2025. godinu radi osiguranja sredstava za sanaciju štete od potresa te za poboljšanje uvjeta života stanovništva na potresom pogođenom području**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2025. godinu (Narodne novine, broj 149/24) radi pomoći Gradu Sisku za završetak gradnje i opremanje osnovne škole Galdovo te podmirenja troškova nastalih u otklanjanju posljedica katastrofalnog potresa.

**II.**

Sredstva iz točke I. ove Odluke preraspodijelit će se prema tabeli kako slijedi:

|  |  |  |  |  |  |  |
| --- | --- | --- | --- | --- | --- | --- |
|  |  | **Plan 2025. (NN 149/24)** | **Tekući plan  2025.** | **Smanjenje** | **Povećanje** | **Novi plan 2025.** |
| **- 076** | **MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE** | **844.081.725** | **865.331.725** | **-5.047.732** | **5.047.732** | **865.331.725** |
| **- 07605** | **Ministarstvo prostornoga uređenja, graditeljstva i državne imovine** | **600.029.075** | **621.279.075** | **-5.047.732** | **5.047.732** | **621.279.075** |
| **- K761080** | **OBNOVA I IZGRADNJA NAKON POTRESA U SISAČKO-MOSLAVAČKOJ I KARLOVAČKOJ ŽUPANIJI OBJEKATA U DRŽAVNOM VLASNIŠTVU** | **38.590.000** | **37.812.700** | **-5.047.732** |  | **32.764.968** |
| -12 | Sredstva učešća za pomoći | 15.584.865 | 14.807.565 | -5.047.732 |  | 9.759.833 |
| -4 | Rashodi za nabavu nefinancijske imovine | 15.546.000 | 14.768.700 | -5.047.732 |  | 9.720.968 |
| -45 | Rashodi za dodatna ulaganja na nefinancijskoj imovini | 15.546.000 | 14.768.700 | -5.047.732 |  | 9.720.968 |
| **- K761082** | **SANACIJA ŠTETA UZROKOVANIH PETRINJSKIM POTRESOM (PROSINAC 2020.)** | **77.978.224** | **77.950.724** |  | **5.047.732** | **82.998.456** |
| - 11 | Opći prihodi i primici | 77.977.724 | 77.950.224 |  | 5.047.732 | 82.997.956 |
| - 3 | Rashodi poslovanja | 77.977.724 | 77.950.224 |  | 5.047.732 | 82.997.956 |
| 36 | Pomoći dane u inozemstvo i unutar općeg proračuna | 3.000.000 | 5.500.000 |  | 5.047.732 | 10.547.732 |

**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2025. godinu.

**IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2025. godinu u ukupnom iznosu od 5.047.732 eura radi pomoći Gradu Sisku za završetak gradnje i opremanje osnovne škole Galdovo teško oštećene u potresu te podmirenja troškova nastalih u otklanjanju posljedica katastrofalnog potresa, a koji su se odnosili na privremeni smještaj, postavljanje i najam skela, provođenje hitnih mjera i slično

Navedena preraspodjela provodi se temeljem članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23), sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun.

Potrebna sredstva se osiguravaju preraspodjelom u okviru financijskog plana razdjela 076 Ministarstvo prostornoga uređenja, graditeljstva i državne imovine te ukupan iznos sredstava osiguranih u Državnom proračunu Republike Hrvatske za 2025. godinu (Narodne novine, broj 149/24) ostaje nepromijenjen.